
Tisztelt Képviselő-testület!

A Képviselő-testület 2018. augusztus 9-ei ülésén tárgyalta ezt a napirendet és döntést hozott a társulás július 31. napjával történő megszüntetéséről.
A társulási döntéshez valamennyi tagönkormányzat minősített többséggel meghozott jóváhagyására van szükség, és mivel ezt a döntést nem minden önkormányzat tudta határidőben meghozni, ezért a megszüntetésre vonatkozó eljárást újra le kell folytatni.

A társulási tanács jelenlegi döntése értelmében a társulás 2018. december 31. napjával szűnik meg.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. §-a, ill. 91. §-a a társulás megszüntetéséről, megszűnéséről az alábbiak szerint rendelkezik:

„88. § (1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.
 (2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

 91. § A társulás megszűnik:
 a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;
 b) ha a társulás tagjai a 88. § (2) bekezdés szerinti többséggel azt elhatározzák;
 c) a törvény erejénél fogva;
   d) a bíróság jogerős döntése alapján.”

Az Mötv. fenti rendelkezéseinek egybevetése alapján, ha a társuláshoz tartozó valamennyi önkormányzat képviselő-testülete minősített többséggel döntést hoz arról, hogy meg kívánja szüntetni a társulást, akkor a tagok határozzák meg a megszűnés időpontját. Nem kell tehát kivárni a csatlakozásra, ill. kiválásra törvényileg előírt 6 hónapot. 
Az államháztartásról szóló 2011. évi CXCV. törvény (a továbbiakban: Áht.) 105/A. § (1) bekezdése szerint a helyi önkormányzat, a nemzetiségi önkormányzat, a társulás, a térségi fejlesztési tanács és a jogszabály alapján a költségvetési szervek gazdálkodására vonatkozó szabályokat alkalmazó egyéb jogi személy (e § alkalmazásában a továbbiakban: nem költségvetési szerv törzskönyvi jogi személy) az alapító szerv által vagy törvényben meghatározott napon jön létre és szűnik meg. 

Az Áht. végrehajtásáról szóló 368/2011. (XII. 31.) Korm. rendelet (a továbbiakban: Ávr.) 167/C. § (3) bekezdés b) pontja, (5) bekezdése, valamint az Ávr. 167/E. § (3) bekezdés d) pontja értelmében a társulás törzskönyvi nyilvántartásból történő törlését a társulás megszüntetésére vonatkozó megállapodás és az azt elfogadó önkormányzati képviselő-testületi határozatok csatolásával - az adat keletkezésétől, illetve megváltozásától számított nyolc napon belül - törlési kérelem Kincstárhoz történő benyújtásával kérheti.

E rendelkezések és az Mötv. 88. § (2) bekezdése alapján a társulás a képviselő testületek döntésével, az ott meghatározott időpontban – és nem a törzskönyvi nyilvántartásból történő törléssel, annak napjával - szűnik meg.

A Tiszazugi Ivóvízminőség-javító Önkormányzati Társulást 12 települési önkormányzat képviselő testülete határozatlan időre hozta létre. A Társuláshoz tartozó települések: Csépa Cserkeszőlő, Kunszentmárton, Martfű, Nagyrév, Öcsöd, Szelevény, Tiszaföldvár, Tiszainoka, Tiszakürt, Tiszasas, Tiszaug. 
A Társulás működésének felülvizsgálata során, feladatellátás oldaláról megállapítható, hogy a Tiszazugi Ivóvízminőség-javító Önkormányzati Társulás feladatköre – a KEOP 1.3.0 kódszámú ivóvízminőség-javítás kétfordulós pályázati konstrukcióból igényelhető támogatással a településeken a lakosság egészséges ivóvízzel való ellátása a 986836EK irányelv és az ivóvíz minőségi követelményeiről és az ellenőrzés rendjéről szóló 201/2001. (X. 25.) Korm. rendeletben rögzített határértékek, illetve az OKI (Országos Környezetegészségügyi Intézet) víz-higiéniás osztályának szakvéleménye alapján térségi ivóvízminőség-javító projektek keretében, a kormányrendelet szerinti ivóvízminőség-javító program megvalósítása, a projekt gazdájaként annak menedzselése, a KEOP Irányító Hatóságával, valamint a pályázati dokumentáció kidolgozását végző szakértő szervezetekkel való együttműködés, a projektben érintett résztvevők munkájának koordinálása a teljes megvalósítás befejezéséig. 
A tagok az Észak-alföldi régió, Jász- Nagykun- Szolnok megyei, tiszazugi térség ivóvízminőség-javító programjának megvalósítására vállalkoztak.

Az Áht. alapján a jogi személyiségű társulás gazdálkodására a helyi önkormányzat gazdálkodására vonatkozó szabályokat kell alkalmazni.  A társulásoknak tehát önálló költségvetést, illetve zárszámadást kell készíteniük. Továbbá a társulásokat információ- és adatszolgáltatási, illetve beszámolási kötelezettség terheli.

A pénzügyi tárgyú előterjesztéseket, valamint a társulások gazdálkodási tevékenységeit (költségvetési tervezés, az előirányzatok módosításának, átcsoportosításának és felhasználásának végrehajtása, a finanszírozási, adatszolgáltatási, beszámolási és a pénzügyi, számviteli rend betartása stb.) az Öcsödi Polgármesteri Hivatal gazdasági szervezete látja el, mely feladatok ellátása jelentős többletterhet ró az ott dolgozó munkatársakra. 

Fentiek alapján a Tiszazugi Ivóvízminőség-javító Önkormányzati Társulás megszüntetését 2018. december 31. napjával. Amennyiben a Társulás tagjai ezzel egyetértenek, úgy ezt követően a megszüntetést el kell fogadnia minden tagönkormányzat képviselő-testületének is. Ehhez az Öcsödi Polgármesteri Hivatala, mint a Társulás munkaszervezete elkészítette a szükséges előterjesztést és határozati javaslatot. Amint a tagönkormányzatok a megszüntetést elfogadják, szükséges az aláírt megszüntető megállapodás Magyar Államkincstárhoz történő benyújtása annak érdekében, hogy a Társulás a törzskönyvi nyilvántartásból törlésre kerüljön. Intézkedni kell továbbá az államháztartás számviteléről szóló 4/2013. (I. 11.) Korm. rendelet társulás megszűnése esetre előírt beszámoló készítési és egyéb kötelezettség teljesítéséről. Erről az Öcsödi Polgármesteri Hivatal, mint munkaszervezet fog gondoskodni.  


A fentiekre figyelemmel javasolom, hogy a képviselő-testület az alábbi határozati javaslat elfogadásával támogassa a Tiszazugi Ivóvízminőség-javító Önkormányzati Társulás megszüntetését:

Határozati javaslat:

Martfű Város Önkormányzata Képviselő-testületének
../2018.(…….) határozata

Tiszazugi Ivóvízminőség-javító Önkormányzati Társulás megszüntetéséről

Martfű Város Önkormányzatának Képviselő-testülete megtárgyalta a Tiszazugi Ivóvízminőség-javító Önkormányzati Társulás megszüntetésére vonatkozó előterjesztést, és az alábbi döntést hozta:

1. Martfű Város Önkormányzatának Képviselő-testülete
a.) Magyarország helyi önkormányzatairól szóló 2011. évi. CLXXXIX. törvény 88. § (2) bekezdésében és 91. § b.) pontjában foglaltakra figyelemmel jóváhagyólag hozzájárul a Tiszazugi Ivóvízminőség-javító Önkormányzati Társulás 2018. december 31. napjával történő megszüntetéséhez, ezért a Képviselő-testület jóváhagyja és elfogadja a társulás megszüntetéséről szóló megállapodást,
b.) elfogadja az együttműködési megállapodást, amely a KEOP 1.3.0/2F/09-2011-0002 pályázat fenntartási idejére 2021.05.31. vonatkozóan, hogy a gesztor önkormányzat Öcsöd Nagyközség,
c.) felhatalmazza a polgármestert, hogy a társulás megszüntetéséről szóló megállapodást, illetve az együttműködési megállapodást aláírja.

Határidő:	2018. december 31.
Felelős:	 polgármester

2. A Képviselő-testület a Tiszazugi Ivóvízminőség-javító Önkormányzati Társulás megszüntetéséről szóló 124/2018.(VIII.9) határozatát hatályon kívül helyezi.


MEGÁLLAPODÁS
a Tiszazugi Ivóvízminőség-javító Önkormányzati Társulás megszüntetéséről

A Tiszazugi Ivóvízminőség-javító Önkormányzati Társulás tagjai:
Csépa Községi Önkormányzat, székhelye: 5475 Csépa, Rákóczi út 24.
Cserkeszőlő Községi Önkormányzat, székhelye: 5465 Cserkeszőlő, Köztársaság út 1.
Kunszentmárton Város Önkormányzata, székhely: 5440 Kunszentmárton, Köztársaság tér 1.
Martfű Város Önkormányzata, székhelye: 5435 Martfű, Szent István tér 1.
Nagyrév Község Önkormányzat, székhelye: 5463 Nagyrév, Árpád út 78.
Öcsöd Nagyközségi Önkormányzat, székhelye: 5451 Öcsöd, Kossuth tér 1.
Szelevény Községi Önkormányzata, székhelye: 5479 Szelevény, Kossuth út 4.
Tiszaföldvár Város Önkormányzata, székhelye: 5430 Tiszaföldvár, Bajcsy-Zsilinszky utca 2.
Tiszainoka Község Önkormányzat, székhelye: 5464 Tiszainoka, Kossuth út 2.
Tiszakürt Községi Önkormányzata, székhelye: 5471 Tiszakürt, Hősök tere 1.
Tiszasas Községi Önkormányzata, székhelye: 5232 Tiszasas, Rákóczi út 32.
Tiszaug Község Önkormányzata, székhelye: 6064 Tiszaug, Rákóczi út 51.

az államháztartásról szóló 2011. évi CXCV. törvény (a továbbiakban: Áht.) 105/A. §-ban foglalt felhatalmazás, valamint Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdése szerint – képviselő-testületeik minősített többséggel hozott döntései alapján – megállapodnak, hogy a Tiszazugi Ivóvízminőség-javító Önkormányzati Társulást 2018. július 31. napi hatállyal jogutód nélkül megszűnik. 

Előzmények

A tagönkormányzatok a Tiszazugi Ivóvízminőség-javító Önkormányzati Társulást 2009. 06.01. napján alapították - az Mötv. 87. §-ának felhatalmazása alapján - a társult településeken. 
A Társulás célja, hogy a KEOP 1.3.0 kódszámú ivóvízminőség-javítás kétfordulós pályázati konstrukcióból igényelhető támogatással a településeken a lakosság egészséges ivóvízzel való ellátása a 986836EK irányelv és az ivóvíz minőségi követelményeiről és az ellenőrzés rendjéről szóló 201/2001. (X. 25.) Korm. rendeletben rögzített határértékek, illetve az OKI (Országos Környezetegészségügyi Intézet) víz-higiéniás osztályának szakvéleménye alapján térségi ivóvízminőség-javító projektek keretében, a kormányrendelet szerinti ivóvízminőség-javító program megvalósítása, a projekt gazdájaként annak menedzselése, a KEOP Irányító Hatóságával, valamint a pályázati dokumentáció kidolgozását végző szakértő szervezetekkel való együttműködés, a projektben érintett résztvevők munkájának koordinálása a teljes megvalósítás befejezéséig. 
A tagok az Észak-alföldi régió, Jász- Nagykun- Szolnok megyei, tiszazugi térség ivóvízminőség-javító programjának megvalósítására vállalkoztak.
1.  A megszűnő társulás megnevezése: A Tiszazugi Ivóvízminőség-javító Önkormányzati Társulás. 

2. A megszűnő társulás székhelye: 5451 Öcsöd, Kossuth tér 1. 

3. A megszűnő társulás törzskönyvi nyilvántartási száma: 768913


A Tiszazugi Ivóvízminőség-javító Önkormányzati Társulás megszüntetése

4. A Tiszazugi Ivóvízminőség-javító Önkormányzati Társulás Társulási Tanácsa minősített többséggel elhatározta a jogi személyiséggel rendelkező Társulás megszűnését és döntött arról, hogy megköti jelen megszüntető megállapodást.

5. A Tiszazugi Ivóvízminőség-javító Önkormányzati Társulást megszüntető szerv neve
 székhelye: 5451 Öcsöd, Kossuth tér 1.

6. A Tiszazugi Ivóvízminőség-javító Önkormányzati Társulás tagjai:
1. Csépa Községi Önkormányzat, székhelye: 5475 Csépa, Rákóczi út 24.
2. Cserkeszőlő Községi Önkormányzat, székhelye: 5465 Cserkeszőlő, Köztársaság út 1.
3. Kunszentmárton Város Önkormányzata, székhely: 5440 Kunszentmárton, Köztársaság tér 1.
4. Martfű Város Önkormányzata, székhelye: 5435 Martfű, Szent István tér 1.
5. Nagyrév Község Önkormányzat, székhelye: 5463 Nagyrév, Árpád út 78.
6. Öcsöd Nagyközségi Önkormányzat, székhelye: 5451 Öcsöd, Kossuth tér 1.
7. Szelevény Községi Önkormányzata, székhelye: 5479 Szelevény, Kossuth út 4.
8. Tiszaföldvár Város Önkormányzata, székhelye: 5430 Tiszaföldvár, Bajcsy-Zsilinszky utca 2.
9. Tiszainoka Község Önkormányzat, székhelye: 5464 Tiszainoka, Kossuth út 2.
10. Tiszakürt Községi Önkormányzata, székhelye: 5471 Tiszakürt, Hősök tere 1.
11. Tiszasas Községi Önkormányzata, székhelye: 5232 Tiszasas, Rákóczi út 32.
12. Tiszaug Község Önkormányzata, székhelye: 6064 Tiszaug, Rákóczi út 51.
7. A megszüntetés módja: az Áht. 11. § (1) bekezdése alapján az alapító szerv általi jogutód nélküli megszüntetés

8. A megszüntetés időpontja: 2018. december 31.

9. A megszüntetés oka: az Mötv. 91. § b) pontja és a társulási megállapodás XII. fejezet b) pontja alapján: ha a társulásban részt vevő önkormányzatok Képviselő-testületeinek mindegyike minősített többséggel azt elhatározza.

10. A kötelezettségvállalásának rendje: 

· A Társulás, illetve a Társulási Tanács elnöke a megszűnés időpontjáig, 2018. december31. napjáig vállalhat kötelezettségeket.
· A Társulás megszüntetésének napjával megszűnik a Társulás elnökének aláírási és bélyegzőhasználati joga.
· A Társulás pénzforgalmi számlái 2018. december 31. napjával megszüntetésre kerülnek. Ezen bankszámlákra a későbbiekben érkező teljesítéseket Öcsöd Nagyközség Önkormányzatának kijelölt számlájára kell átutalni.

11. A megszűnő Társulás jogairól és kötelezettségeiről való rendelkezés:

A Társulás a megszüntetés időpontjában fennálló magánjogi jogait és kötelezettségeit - ideértve a vagyonkezelői jogot is – az alapító szerv, jelen esetben a 12 tagönkormányzat gyakorolja és teljesíti.

12. Munkajogi kérdések a Társulás megszűnéséhez kapcsolódóan nem merülnek fel, mivel a Társulásnak nincs munkavállalója.



A Tiszazugi Ivóvízminőség-javító Önkormányzati Társulás vagyona

13. Az államháztartás számviteléről szóló 4/2013. (I. 11.) Korm. rendelet 7. § (3) bekezdése alapján a mérleg fordulónapja jogutód nélkül megszűnés miatt megszűnő társulásnál a megszűnés napja. Az éves költségvetési beszámolót jogutód nélkül megszűnő társulás esetén a Társulási Tanács munkaszervezeti feladatait ellátó költségvetési szervként Öcsöd Nagyközség Polgármesteri Hivatala készíti el. 

14. A vagyoni elszámolás módja: 

A Társulás a vagyonáról, valamint pénzkészletéről való rendelkezés:

· A Társulás kis értékű tárgyi eszközei, valamint immateriális javai Öcsöd Nagyközség Önkormányzatának tulajdonába kerülnek.
· A Társulás a bankszámláján lévő pénzeszköz átkerül Öcsöd Nagyközség Önkormányzata kijelölt számlájára.  
· A tulajdonjogi kérdésekről a társulási megállapodás IX. fejezete A) része rendelkezik.
· A Társulás tartozással nem rendelkezik.

Vegyes rendelkezések

15. Az Áht. végrehajtásáról szóló 368/2011. (XII. 31.) Kormányrendelet (a továbbiakban: Ávr.)  167/C. § (3) bekezdés b) pontja, (5) bekezdése, valamint az Ávr. 167/E. § (3) bekezdés d) pontja értelmében a Társulás törzskönyvi nyilvántartásból történő törlését a Társulás megszüntetésére vonatkozó megállapodás és az azt elfogadó önkormányzati képviselő-testületi határozatok csatolásával - az adat keletkezésétől, illetve megváltozásától számított nyolc napon belül - törlési kérelem Kincstárhoz történő benyújtásával kérheti.

16. A tagönkormányzatok rögzítik, hogy az Ávr. által előírt határidőben a törzskönyvi nyilvántartásból való törlés iránt a Társulás elnöke intézkedik a Magyar Államkincstár Jász-Nagykun-Szolnok Megyei Igazgatóságán. A megszűnés napjával a Kincstár adatszolgáltatása alapján az adóhatóság hivatalból megszünteti a szerv adószámát. 

17. Az Mötv. VII. fejezetében foglaltak alapján Öcsöd Nagyközség Polgármesteri Hivatala a megfelelő dokumentumok megküldésével tájékoztatja a törvényességi felügyeletet ellátó Jász-Nagykun-Szolnok Megyei Kormányhivatalt.

18. Jelen megállapodásban nem szabályozott kérdésekben az Mötv., az Áht., az Ávr., valamint a Polgári Törvénykönyvről szóló 2013. évi V. törvény rendelkezései az irányadóak.

19. A tagönkormányzatok kijelentik, hogy képviselő-testületeik a jelen megszüntető megállapodást megfelelően előzetesen - minősített többségű határozattal - jóváhagyták, jelen megszüntető megállapodásban foglalt feltételekkel egyetértenek, azokat elfogadják, és azt, mint akaratukkal megegyezőt, jóváhagyólag aláírják.

Öcsöd, 2018. ………..

